బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
‘మౌనరాగం’ నవంబర్ 18 ఎపిసోడ్‌ : మాటలు రాకున్నా.. భరత్‌కి చుక్కలు చూపిస్తున్న అమ్ములు!
బుల్లితెర ప్రేక్షకుల్ని ఎంతగానో ఆకట్టుకుంటున్న ‘మౌనరాగం’ సీరియల్‌ 366 ఎపిసోడ్‌లను పూర్తి చేసుకుని.. నేటికి 367 ఎపిసోడ్‌కి ఎంటర్‌ అయ్యింది. ఈ ఎపిసోడ్‌ హైలైట్స్‌ మీకోసం.
Samayam Telugu | Updated:
Nov 18, 2019, 08:50AM IST
మౌనరాగం 18 నవంబర్
తెలుగు ప్రేక్షకులని ఎంతగానో ఆకట్టుకుంటున్న మౌనరాగం (నవంబర్ 18) ఎపిసోడ్‌ హైలైట్స్‌లో ఏం జరిగిందో మీ సమయంలో మీకోసం.
గత ఎపిసోడ్‌లో ఏం జరిగిందంటే...
జోసఫ్‌కి ఇవ్వాల్సిన 10 లక్షలు భరత్ అడ్జెస్ట్ చేయడంతో.. సీనయ్య పొంగిపోతాడు. అమ్ములు షాక్ అవుతుంది. భరత్ నిజస్వరూపం నిరుపించే అవకాశం లేకుండా అయిపోతున్నందుకు ఫీల్ అవుతుంది. డబ్బులు సమకూరడంతో.. సీనయ్య మెకానిక్ షెడ్ దగ్గర పూజ ఏర్పాట్లు చేస్తాడు. అంకిత్‌ని అవమానించాలనే ఉద్దేశ్యంతో.. సీనయ్య ఏర్పాటు చేసిన పూజకి భరత్.. అంకిత్‌ని పిలుస్తాడు. భరత్ ఊహించినట్లే.. సీనయ్య అంకిత్‌ని అవమానిస్తాడు. అదంతా చూసిన అమ్ములు చాలా బాధపడుతుంది. ‘చూశావా?’ అన్నట్లుగా భరత్ అమ్ములుకి సైగలు చేస్తాడు.
367 ఎపిసోడ్‌లో హైలైట్స్‌...
పూజలో భాగంగా తప్పని స్థితిలో భరత్‌తో కలిసి అమ్ములు కొబ్బరికాయ కొట్టాల్సి వస్తుంది. అదే టైమ్‌లో.. ‘చూశావా.. నీ ప్రియుడ్ని ఎలా అవమానించేలా చేశానో.. ఇక ఆ దేవుడు కూడా నాకు అండగా ఉన్నాడు అమ్ములు. అందుకే ఇప్పుడు నీ చేయిని నా చేతుల్లో పెట్టాడు. తర్వాత నీ జీవితాన్ని కూడా నా చేతుల్లో పెడతాడు. చూస్తూ ఉండు. ఇంకో విషయం.. ఈ అంకిత్ గాడ్ని తీసుకొచ్చానని చూసుకుని సంబరపడకు. వెళ్లేప్పుడే ఈ టెంకాయ పగిలినట్లు వాడి తలకాయ పగులుతుంది. ఇక వాడికి రోజులు దగ్గరపడ్డాయి’ అంటూ అమ్ములుకి మాత్రమే వినిపించేలా చెబుతాడు.
Read Also: మీరు ‘మౌనరాగం’ సీరియల్ ఏదైనా ఎపిసోడ్ మిస్ అయ్యారా? అన్ని ఎపిసోడ్‌లు ఇవిగో!
అంకిత్ దగ్గరకు వెళ్లిన లక్కీ.. ‘ఎందుకు వచ్చావ్‌రా ఇక్కడికి నువ్వు.. అవమానపడ్డానికా?’ అంటూ తిడుతుంది. ‘లేదు లక్కీ నేను కేవలం అమ్ముల్ని చూడ్డానికే వచ్చాను. తనని కనీసం అలా చూడటానికి ఎన్ని ఇబ్బందులైనా పడతానే’ అంటాడు అంకిత్. ఆ మాటలు విన్న అమ్ములు బాధగా అంకిత్ వైపు చూస్తుంది. ప్రసాదం అందించే వంకతో.. అంకిత్ దగ్గరకు వెళ్లి.. కళ్లల్లోకి ప్రేమగా చూస్తుంది. అంకిత్ నవ్వుతూ.. ‘నీ కళ్లల్లో ప్రేమని చూడ్డానికి వచ్చాను అమ్ములు’ అంటాడు. తర్వాత సీనయ్య అమ్ముల్ని పిలిచి.. ‘భరత్ బాబుకి కూడా ప్రసాదం ఇవ్వమ్మా’ అంటాడు. దాంతో అమ్ములు అయిష్టంగానే భరత్ దగ్గరకు వెళ్తుంది.
భరత్ అమ్ములు వైపు కోపంగా చూస్తూ.. ‘నాకు దక్కని నిన్ను ఎవరికీ దక్కనివ్వను. ఎవర్నీ బతకనివ్వను..’ అనుకుంటూ ప్రసాదం తీసుకుంటాడు. అయితే సుమిత్ర(భరత్ తల్లి) విజయవాడ వెళ్తున్నామని, భరత్ ఇక్కడే ఉంటాడు అని చెబుతుంది. దాంతో భరత్ నవ్వుతూ.. ‘నేను అంకిత్ వాళ్ల ఇంట్లో ఉంటాను’ అంటాడు అమ్ములువైపు సైగ చేస్తూ(అంకిత్‌ని ఏ టైమ్‌లో అయినా చంపేస్తాను) అనే ఉద్దేశంతో.. వెంటనే అమ్ములు నవ్వుతూ.. సీనయ్య దగ్గరకు వెళ్లి.. ‘భరత్‌ని మనింట్లోనే ఉండమని చెప్పండి’ అనడంతో.. సీనయ్య, సుమిత్ర అంతా ఒప్పుకుంటారు. భరత్ షాక్ అవుతాడు. అమ్ములు దగ్గరకు వెళ్లి.. ‘ఏమో అనుకున్నాను.. ఈ ఏసీపీనే కనుసన్నల్లో ఉంచుదామనుకుంటున్నావా? బాగానే స్కెచ్ వేశావ్ అమ్ములు’ అంటాడు కసిగా. అమ్ములు గర్వంగా నవ్వుతుంది.
నందిని లక్కీ అన్న మాటలను తలుచుకుని బాధపడుతుంది. అటుగా వెళ్తున్న సరయూ.. ‘అత్తయ్య మనసు లక్కీ మీదకు మళ్లకుండా చేయాలని అనుకుని.. అన్నం కలిసి తినిపించి లేని ప్రేమను కురిపిస్తుంది. లక్కీ బాధపడటం చూసిన అమ్ములు ఆరా తీస్తుంది. ‘నేను చాలా పెద్ద తప్పు చేశాను వదినా.. మావయ్యగారికి కష్టం తీర్చాలనే ఆరాటంలో ఆయనకు తలవంపులు(10 లక్షల చెక్ చెల్లకపోవడం) తెచ్చాను. సమయానికి భరత్ అన్నయ్య సమకూర్చాడు కాబట్టి సరిపోయింది’ అంటూ బాధపడుతుంది. ఇంతలో నీలవేణి వచ్చి.. ‘బాధపడకమ్మా.. కోడలు సాయం చేయాలనుకుంది. కానీ కాబోయే అల్లుడు(భరత్) సాయం చేశాడు. అంతా మంచే అయ్యింది’ అంటూ ధైర్యం చెబుతుంది.
లక్కీ, చక్రీలతో ఇంట్లో కార్తీక పూజ చేయించాలని నీలవేణి నిర్ణయించుకుంటుంది. అమ్ములు, నీలవేణిలు కలిసి సీనయ్యతో మాట్లాడతాడు. అయితే సీనయ్య చక్రీ మీద కోపంతో మొదట నో అంటాడు. తర్వాత ‘పూజ చేసుకుంటే చేసుకోండి. నేను మాత్రం ఇంట్లో ఉండను అంటాడు. దాంతో అమ్ములు సీనయ్య గడ్డం పట్టుకుని బతిమలాడుతుంది. దాంతో.. సీనయ్య సరే అంటాడు. అయితే ‘నేను చెప్పినట్లు మీరు చేయాలి’ అంటూ కండీషన్ పెడతాడు. మరిన్ని వివరాలు తరువాయి భాగంలో చూద్దాం! మౌనరాగం కొనసాగుతోంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.